Document ID: /roh_data/filtered/fineweb-2-filterrobots_roh.jsonl.gz/52977

La nova exposiziun da Mirko Baselgia
Il cuirass d’ina tartaruga che consista da millis retagls da gasettas. Il bist d’in pign maltractà dal bau scorsa culà en latex. In maletg da cuntrada creà cun squamas da lain en in spazi radund. Quai èn mo trais da las ovras che l’artist Mirko Baselgia mussa en sia nova exposiziun en il Kunst(Zeug)Haus a Rapperswil-Jona. Tut sias ovras èn vegnidas realisadas sut grond squitsch da temp durant ils davos mais en las localitads da l’anteriura scola d’Alvaschagn. Igl ha duvrà buna gnerva e l’agid da blers gidanters e gidantras per terminar las ovras ad uras. L’emissiun «Cuntrasts» accumpogna la producziun da las lavurs enormamain pretensiusas e mussa tge impurtanza ch’il tema «pel» ha per Mirko Baselgia.